Følg Manchester United-Liverpool søndag. Sendestart 10.00 på tv2.no og TV 2 Sumo!

Det bekrefter Manchester United overfor VG.

Kong Harald skal være Solskjærs gjest, og de to skal også møtes etter kampen.

Kongen er svært sportsinteressert og følger engelsk fotball tett. Ifølge velinformerte kilder skal Tottenham være hans favorittlag.

Manchester United tar imot Liverpool søndag. Kampstart er 17.30.

Bortelaget har vunnet åtte av åtte kamper i Premier League denne sesongen. Manchester United ligger på 12. plass og sliter med store skadeproblemer før kampen.

Paul Pogba og David De Gea blir definitivt ikke klare til kampen.

Luke Shaw, Anthony Martial og Aaron Wan-Bissaka er i ferd med å komme tilbake fra lengre skadeavbrekk, men Solskjær ville ikke gå i detalj på hvor aktuelle de er.

– Vi får se på søndag hvem som kommer seg gjennom de to siste treningsøktene. Det er spillere som akkurat har startet å trene. Jeg kan ikke si noe med sikkerhet nå, fortalte han på fredagens pressekonferanse.

Den tynne troppen ble også et tema. Solskjær kom med en innrømmelse.

– Vi har tatt noen avgjørelser som kanskje vil skade oss på kort sikt, men vi vet at det vil gagne oss på lang sikt, sa han.

Etter Liverpool-kampen venter fire strake bortekamper for Manchester United: Partizan Beograd (europaligaen), Norwich, Chelsea (ligacupen) og Bournemouth.